2020. gada 19. maijā Noteikumi Nr. 306

Rīgā (prot. Nr. 34 15. §)

**Grozījumi Ministru kabineta 2012. gada 18. decembra noteikumos Nr. 881 "Kārtība, kādā veic brucelozes profilakses un apkarošanas pasākumus govīm"**

Izdoti saskaņā ar

Veterinārmedicīnas likuma

25. panta 4. punktu

Izdarīt Ministru kabineta 2012. gada 18. decembra noteikumos Nr. 881 "Kārtība, kādā veic brucelozes profilakses un apkarošanas pasākumus govīm" (Latvijas Vēstnesis, 2012, 201. nr.; 2016, 159. nr.) šādus grozījumus:

1. Papildināt noteikumus ar 6.1 punktu šādā redakcijā:

"6.1 Dienests no brucelozes oficiāli brīvas novietnes statusu reģistrē Lauksaimniecības datu centra (turpmāk – datu centrs) datubāzē, norādot "oficiāli brīvs", un no brucelozes brīvas novietnes statusu reģistrē, norādot "pretendē uz oficiāli brīvs"."

2. Izteikt 7. punktu šādā redakcijā:

"7. Lai nākamajā gadā dzīvniekiem veiktu nepieciešamos kontroles paraugu izmeklējumus, dienests līdz kārtējā gada 31. oktobrim iesniedz datu centrā informāciju par nepieciešamo kontroles paraugu skaitu un to atlases kritērijiem."

3. Aizstāt 8. punktā skaitli un vārdu "31. oktobrim" ar skaitli un vārdu "31. decembrim".

4. Papildināt noteikumus ar 18.1 punktu šādā redakcijā:

"18.1 Ja Eiropas Komisija Latvijai piešķīrusi no brucelozes oficiāli brīvas valsts statusu, dienests visām Latvijā reģistrētajām novietnēm piešķir no brucelozes oficiāli brīvas novietnes statusu."

5. Izteikt 19. punkta ievaddaļas pirmo teikumu šādā redakcijā:

"Ja Eiropas Komisija Latvijai apturējusi no brucelozes oficiāli brīvas valsts statusu, tad, lai dienests piešķirtu vai saglabātu novietnei attiecīgo statusu, dzīvnieku īpašnieks vai turētājs īsteno šo noteikumu 2.2. vai 2.3. apakšnodaļā minētos profilaktiskos pasākumus."

6. Izteikt 27. punktu šādā redakcijā:

"27. Dzīvnieku īpašniekam vai turētājam ir pienākums saglabāt no brucelozes oficiāli brīvas novietnes statusu. Lai saglabātu šādu novietnes statusu, dzīvnieku īpašnieks vai turētājs:

27.1. nodrošina šo noteikumu 28. punktā minētos kontroles paraugu izmeklējumus;

27.2. novietnē dzīvniekus ievieto saskaņā ar šo noteikumu 41. punktu."

7. Izteikt 28. punkta otro teikumu šādā redakcijā:

"Turpmākajos gados dienests katru gadu izlases kārtībā nosaka nepieciešamos kontroles paraugu izmeklējumus tā, lai noteiktu slimības izplatību 0,1 procentā dzīvnieku populācijas vai 0,2 procentos govju novietņu ar 95 procentu ticamību."

8. Papildināt noteikumus ar 28.1 punktu šādā redakcijā:

"28.1 Ja dzīvnieku īpašnieks vai turētājsnav nodrošinājis šo noteikumu 28. punktā minētos kontroles paraugu izmeklējumus vai novietnei nav piešķirts no brucelozes oficiāli brīvas novietnes statuss, dienests minēto statusu var piešķirt, ja visi dzīvnieki, kuru vecums pārsniedz 24 mēnešus, ir seroloģiski izmeklēti, izmantojot kādu no šo noteikumu 12.1. apakšpunktā minētajām metodēm, un izmeklējumu rezultāts ir negatīvs."

9. Aizstāt 29. punktā skaitli un vārdu "28. punktā" ar skaitļiem un vārdiem "28. un 28.1 punktā".

Ministru prezidents A. K. Kariņš

Zemkopības ministrs K. Gerhards